Matrix (komunikazio protokoloa)

Matrix bat-bateko mezularitzako protokolo irekia da. Komunikazio sistema hornitzaile batean kontua duten erabiltzaileek beste komunikazio sistema hornitzaile desberdin batean kontua duten erabiltzaileekin komunikatzeko aukera osoa izan dezaten diseinatuta dago.
Matrix komunikazio sistema hornitzaile desberdinen arteko komunikazioa, txataren bidez, IP + ahotsa edota bideokonferentziaren bidez komunikatu ahal izateko diseinatuta dago. Hainbat komunikazio hornitzaile sistemen sare federatu libre bat izateko sortu zen; bat-bateko on-line komunikazioetarako software libreaz egindako sistema da.

Matrix protokoloekin komunikazio irekia, mezu irekiak onartzen duten taldeak, —sistema batzuetan gelak izenarekin ezagunak—, edo mezu zifratuak elkarri bidaltzeko taldeak edo gelak sor daitezke.

Garatzaileak 
Erresuma Batuan sortutako irabazteko asmorik gabeko enpresa, Matrix.org izenarekin plazaratu zen 2014an.

Gelak 
Matrix komunikazio protokoloarekin erabiltzaileek gelak sortzen dituzte. Gelak oso irekiak izan daitezke, mezu irekiak onartzen duten taldeak, —Matrix bezeroetan gelak izena erabiltzen da taldeak babestuta daudela adierazteko-edo—. Gela itxiagoeak mezu zifratuak elkarri bidaltzeko taldeak edo gelak ere sor daitezke.

Zubiak 
Matrix eta beste bat-bateko mezularitzako bezero edo zerbitzuen artean, (IRC, , XMPP, Telegram eta abar), zubiak eraiki ahal dira. Hau da, talde bateko edota gela bateko partaideek mezuak jaso eta igorri ditzakete hainbat euskarritatik hainbat euskarritara, euskarri horiek elkarri lotuta erabilita. Matrixek zubi lan horiek egiteko balio du.

Bezeroak

Erabilienak (2021) 

Element (lehenago Riot) da bezero nagusia tableta eta telefonoetan, baina badaude beste hainbat bezero-zerbitzari, bot, zubi, zerbitzari eta abar, Matrix protokoloari loturik.

Android eta antzeko beste sistema eragileetan erraz eta doan instalatzen da.

Linux erabiltzaile askok Revolt izeneko bezeroa erabiltzen dute.

Beste bezero batzuk 
Beste bezero asko sortu dira: Nheko, Fractal, Element Web/Desktop, Element (Android), Element (iOS), Quaternion, Reborn, Fractal, Spectral, Seaglass, FluffyChat, Weechat-matrix, Miitrix, NeoChat, Ditto Chat, Gomuks, Kazv, Matrix-commander, Matrixcli, Mirage, Nio, SchildiChat (Android), SchildiChat Web/Desktop, Syphon...

Ikus, gainera 
 Briar.
 Fedibertso.
 IRC.
 Rich Communication Services.
 Element.
 Session Initiation Protocol (SIP).
 Signal.
 XMPP.
 Wire (softwarea).

Erreferentziak

Kanpo estekak 

 Librezale.eus: Komunikazio eta elkarlanerako tresnak.
 Librezale: Zer da Matrix?
  Webgune ofiziala: matrix.org

Bat-bateko mezularitza
Software librea
Euskaratutako software librea